GUERRA-E-PATZ-I-WEB	Credie avient mostrar damb eth sòn arridolet que cuelhie partida ena convèrsa comuna; mès, totun aquerò, es uelhs, jos es pestanhes longues e espesses guardauen ath cousin, que partie entara armada, damb ua adoracion tan juvenila e apassionada qu’eth sòn arridolet non podie enganhar ad arrés; qu’ère evident qu’era gateta sonque s’auie arraulit entà poder sautar e jogar encara mès damb eth sòn cousin, tan lèu auessen gessut deth salon Boris e Natasha.